மிஸ்ரா ஐந்து ஒடியா படங்களில் நடித்துள்ளார். இவரது முதல் படம் "சூர்யமுகி" 1963 இல் வெளியிடப்பட்டது. அதைத் தொடர்ந்து "ஜீவன் சத்தி", "சாதனா" மற்றும் "அருந்ததி" ஆகிய படங்களில் நடித்தார். இந்த நான்கு திரைப்படங்களும் ஒடியாவில் சிறந்த திரைப்படத்திற்கான தேசிய திரைப்பட விருதைப் பெற்றன. 1963 ஆம் ஆண்டு வங்காள மொழித் திரைப்படமான "நிர்ஜனா சாய்கேட்டிலும்" இவர் நடித்தார், அதில் இவர் கேளுச்சரண மகோபாத்திராவின் நடன இயக்கத்தில் பல ஒடிசி நடனங்களை ஆடினார். இவர் திரைப்படங்களில் நடித்து மட்டுமல்லாமல் தவிர, அனைத்திந்திய வானொலியில் ஏ கிரேடு கலைஞராகவும் இருந்தார். மேலும் இந்துஸ்தானி குரல் இசைக்காக "சங்கீத் பிரபாகர்" பட்டத்தையும் பெற்றார். 

புவனேஸ்வரில் உள்ள உத்கல் இசை மகாவித்யாலயாவின் முதல்வராக மிஸ்ரா 1964 முதல் 1989 வரை இருந்தார். அங்கு இவர் பணியாற்றிய காலத்தில், நிறுவனம் அதன் பாடத்திட்டத்தை ஒழுங்குபடுத்தியது, கல்வி பாடத்திட்டத்தில் முறைப்படுத்தப்பட்ட ஒடிசி நடனம் மற்றும் இசைப் பயிற்சி, நாடக அம்சங்கள் போன்றவை அறிமுகப்படுத்தப்பட்டன. மற்றும் தேர்வு வழிகாட்டுதல்களை அமைத்தது, இவை அனைத்தும் ஒடிசியின் மறுமலர்ச்சிக்கு உதவியதாக கூறப்படுகிறது. ஒடிசியின் முதல் தலைமுறை குருக்களான பங்கஜ் சரண் தாஸ் மற்றும் தேபா பிரசாத் தாஸ் ஆகியோருடன் இணைந்து பணியாற்றுவதற்கான வாய்ப்பையும் இந்த நிறுவனம் வழங்கியது. 

ஆரம்ப கால வாழ்க்கை
நடிப்பு வாழ்க்கை
ஓய்வு
விருதுகள் மற்றும் அங்கீகாரங்கள்